Yeclle'pa' añ toma'ntena atet̃ ñerra'm ñeñt̃ po'lampareñ pen allohuen yechets . Ñerra'm e'ñe cohuen huomech yeclle'pa' e'ñech cohuen entateney puetare' allochñapa' att̃och e'ñe cohuen t̃orratyenana allemeñ yechets t̃arro'mar e'ñe cohuen a'puetarsam̃p̃saret̃tenet . T̃arraña yeclle'ña ñerra'm ama e'ñe cohuen huom̃cheyayepa' amach e'ñe cohuenaye' entatenye puetare' att̃ochña amach eshcaye' t̃orratyenano allemeñ yechets t̃arro'mar c̈ha ottena ñerra'mrrat̃e' checmeto'tsa'yeneta . Att̃ecma pena ñam̃a yeyoc̈her . Ñerra'm e'ñe cohuen yoct̃ape'chyen yeyoc̈hropa' att̃oña c̈hennayaña yeyoc̈hro e'ñe ora allohuen Yompor poct̃ap̃ña ñeñt̃ po'cohuenña pen . Att̃oña ora yoct̃ap̃ñapa' e'ñech a'puetarsam̃p̃saret̃tena Yomporeshot̃ . T̃arraña o'ch yeñota e'ñe yañeña t̃arro'mar ñerra'm ama cohuenaye' yoct̃ape'cheno yeyoc̈hro , ñeñt̃pa' amach errot̃enot̃ a'puetarsam̃penyeña ñeñt̃ yoct̃ap̃ña yepen . Ñeñt̃ña yoct̃ap̃ña yepenpa' c̈hach a'checmetam̃pennay yeyoc̈her .
